Hamiton va participar en la Batalla de Princeton el 3 de gener de 1777. Després d'un contratemps inicial, Washington va reunir les tropes americanes i les dirigí en una càrrega reeixida contra les forces britàniques. Després de fer un avenç breu, els britànics van retrocedir, alguns marxant de Princeton, i d'altres refugiant-se al Nassau Hall. Hamilton va portar tres canons i els va fer disparar contra l'edifici. Després, alguns americans van afanyar-se cap a la porta principal, i la trencaren. Els britànics posteriorment van penjar una bandera blanca des d'una de les finestres; 194 soldats britànics van sortir de l'edifici i van deixar anar les armes, posant fi així a la batalla amb victòria americana.